POGOJI IN MERILA ZA IZBIRO IN VREDNOTENJE

LETNEGA PROGRAMA ŠPORTA V OBČINI KANAL OB SOČI ZA LETO 2024

IZHODIŠČNE DOLOČBE

Z merili je uveljavljen točkovni model. Vsakemu izbranemu programu/področju športa se na osnovi meril izračuna skupna višina točk. Končna višina sofinanciranja programa/področja športa je zmnožek med številom dodeljenih točk in končno vrednostjo točke, pri čemer je končna vrednost točke količnik med z LPŠ določeno višino sredstev za program/področje in skupnim številom zbranih točk vseh ovrednotenih vlog posameznega programa/področja.

ŠPORTNI PROGRAMI

Uporabljene kratice (oznake) v nadaljevanju predstavljajo naslednje športne programe:

* ŠV-VIZ: športna vzgoja otrok in mladine: programi v zavodih s področja vzgoje in izobraževanja,
* ŠV-PRO: športna vzgoja otrok in mladine: prostočasni programi,
* ŠV-PRI: športna vzgoja otrok: pripravljalni programi,
* ŠV-USM: športna vzgoja otrok in mladine: programi usmerjenih v kakovostni in vrhunski šport,
* KŠ: programi kakovostnega športa odraslih,
* RE: programi športne rekreacije odraslih,
* ŠSTA: programi športne rekreacije starejših.

SPLOŠNI POGOJI ZA VREDNOTENJE VSEH ŠPORTNIH PROGRAMOV

Pri vrednotenju vseh športnih programov se upoštevajo naslednji splošni pogoji:

VKLJUČENOST UDELEŽENCEV:

* isti udeleženec se pri istem izvajalcu vrednoti le venem (1) športnem programu

(pravilo ne velja za programe ŠV-VIZ in za dodatne programe kategoriziranih športnikov).

ŠTEVILO VADEČIH/ŠTEVILO ŠPORTNIKOV/VELIKOST VADBENE SKUPINE (=*koeficient popolnosti skupine*):

* različne športne panoge in starostne skupine za izvedbo optimalne vadbe zahtevajo različno število vključenih.
* z merili je določena potrebna (optimalna) velikost posamezne vadbene skupine:
	+ če v program ni vključena polovica potrebnega števila vključenih (vsaj 50 %), se program ne prizna,
	+ če je v programu manj udeležencev (med 50 in 100 %), se število točk proporcionalno zmanjša,
	+ večje število udeležencev v programu ne vpliva na dodatno vrednotenje programa.
* Občina posebej podpira vključenost občank in občanov. V programih ŠV-PRO, ŠV-PRI, RE, ŠSTA se upoštevajo samo vključeni s stalnim bivališčem v občini Kanal ob Soči.

Pogoj rezidenčnosti (domicil) ne velja v programih ŠV-USM in KŠ (registrirani športniki).

|  |  |
| --- | --- |
| PREGLEDNICA A-1 | PROGRAMI: ŠV-PRO, RE, ŠSTA |
| ŠTEVILO VKLJUČENIH V VADBENI SKUPINI | ŠV-PRO: do 6 let | ŠV-PRO: do 19 let | RE | ŠSTA |
|  velikost skupine/število vključenih | 8 | 12 | 12 | 10 |

|  |  |
| --- | --- |
| PREGLEDNICA A-2 | PROGRAMI: ŠV-PRI |
| ŠTEVILO VKLJUČENIH V VADBENI SKUPINI | ŠV-PRI: U-7 do U-9 | ŠV-PRI: U-10 do U-12  |
|  velikost skupine/število vključenih | 10 | 12 |

|  |  |
| --- | --- |
| PREGLEDNICA A-3 | PROGRAMI: ŠV-USM, KŠ |
| ŠTEVILO VKLJUČENIH V VADBENI SKUPINI | ŠV-USM: U-13/15 | ŠV-USM: U-17/19 | KŠ: ČLANI/CE |
| IŠP/MI: velikost skupine/število vključenih | 8 | 8 | 4 |
| KŠP: velikost skupine/število vključenih | 12 | 12 | 12 |

KŠP: kolektivne športne panoge; IŠP: individualne športne panoge; MI: miselne igre.

KOMPETENTNOST STROKOVNIH DELAVCEV (= *korekcija strokovni kader*):

* izvedba športnih programov zahteva vključenost izobraženega/usposobljenega kadra (v skladu z določbami ZŠpo-1):
	+ stopnja 1: vodja ima odločbo v vpisu v razvid strokovnih delavcev v športu in vodi programe: ŠV-PRO, RE, ŠSTA.
	+ stopnja 2: vodja ima odločbo o vpisu v razvid strokovnih delavcev v športu in vodi programe: ŠV-PRI, ŠV-USM.
* v programih, ki se izvajajo brez strokovno usposobljenih/izobraženih delavcev v športu, je korekcijski faktor = 0,000.
* če isti strokovni kader hkrati izvaja dva ali več programov istega izvajalca, se korekcijski faktor ustrezno zmanjša.

|  |  |
| --- | --- |
| PREGLEDNICA B | KOREKCIJA: KADER |
| STROKOVNI DELAVCI | stopnja 1 | stopnja 2 |
| korekcijski faktor strokovni kader | 0,500 | 1,000 |

MATERIALNI STROŠKI IZVEDBE PROGRAMOV (*= korekcija materialni stroški*):

* pri izvedbi športnih programov nastajajo tudi drugi stroški (oprema, sodniki, prevozi…).
* materialni stroški izvedbe športnih programov se vrednotijo samo v programih ŠV-USM in KŠ (korekcijski faktor je enak (= 1,000). Pri dodatnih programih kategoriziranih športnikov je korekcijski faktor (= 1,000) za olimpijske in (=0,500)za neolimpijske športne panoge.

ŠTEVILO PRIZNANIH VADBENIH SKUPIN NA IZVAJALCA:

* v razpisanih športnih programih se v letu 2024 vsakemu izvajalcu prizna:
* ŠV-PRO: skupaj največ pet skupin v razpisanih programih: od 5 do 19 let,
* Š-PRI: največ ena skupina v razpisanih programih: U-7, U-8, U-9, U-10, U-11, U-12,
* ŠV-USM: ena skupina v vsakem razpisanem programu: U-13, U-15, U-17, U-19,
* KŠ: največ ena skupina (po spolu),
* RE: največ dve skupini, ŠSTA: največ ena skupina.

PRIZNANI LETNI OBSEG VADBE:

* z merili je za vse skupine športnih programov določen letni obseg vadbe, ki se sofinancira z LPŠ (preglednice: št. 1 do 7). V netekmovalnih športnih programih (ŠV-PRO, RE, ŠSTA) vadba praviloma poteka najmanj 30 tednov oz. 60 ur. V programih ŠV-PRI, ŠV-USM in KŠ je priznani letni obseg vadbe praviloma višji. Izvajalci lahko ob prijavi na JR sami določijo letni obseg za posamezni športni program; ki ne sme presegati z LPŠ/JR priznanega letnega obsega vadbe!

MERILA ZA VREDNOTENJE ŠPORTNIH PROGRAMOV

ŠPORTNI PROGRAMI V ZAVODIH S PODROČJA VIZ (ŠV-VIZ)

V 2024 se sofinancira izvedba projekta Naučimo se plavati (NSP) in udeležba posameznikov in ekip na šolskih športnih tekmovanjih (ŠŠT) izven meja občine, ki so razpisana v reviji Šport mladih (informator) do državnega nivoja.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| ŠV-VIZ: promocijski program: NSP | materialni stroški/udeleženec |
| ŠV-VIZ: šolska športna tekmovanja - udeležba ekip | materialni stroški/skupina |

|  |  |
| --- | --- |
| PREGLEDNICA ŠT. 1 | PROGRAMI: ŠV-VIZ |
| ŠPORTNI PROGRAMI V ZAVODIH VIZ | NSP | ŠŠT |
| število udeležencev programa | 1 | 10 |
| TOČKE/MATERIALNI STROŠKI/UDELEŽENEC | 1 | 0 |
| TOČKE/MATERIALNI STROŠKI/SKUPINA | 0 | 15 |

PROSTOČASNI ŠPORTNI PROGRAMI OTROK IN MLADINE (ŠV-PRO, ŠV-PRI)

ŠV-PRO so programi, kjer je glavni cilj ljubiteljsko ukvarjanje s športom in koristno preživljanje prostega časa. Programe praviloma izvajajo (in prijavljajo) društva s pretežno rekreativno naravnanostjo.

ŠV-PRI so programi, kjer je osnovni cilj spoznavanje specifične športne panoge. Vključeni v skupine 6 do 12 let praviloma ne morejo postati registrirani športniki in tudi rezultati doseženi na tekmovanjih se večinoma ne upoštevajo. Programe ŠV-PRI praviloma izvajajo športna društva, ki imajo izdelano piramido tekmovalnih selekcij do članske vrste.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| ŠV-PRO: celoletni prostočasni programi | strokovni kader/skupina |
| ŠV-PRI: celoletni pripravljalni programi | strokovni kader/skupina |

|  |  |
| --- | --- |
| PREGLEDNICA ŠT. 2 | PROGRAMI: ŠV-PRO, ŠV-PRI  |
| CELOLETNI PROSTOČASNI PROGRAMI  | ŠV-PRO: do 6 let | ŠV-PRO: do 19 let | ŠV-PRI: U-7 do U-9 | ŠV-PRI: U-10 do U-12 |
| število ur vadbe/tedensko | 2 | 3 | 3 | 4 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 80 | 120 | 120 | 160 |

1 ura = 60 minut

ŠPORTNI PROGRAMI OTROK IN MLADINE USMERJENIH V KAKOVOSTNI IN VRHUNSKI ŠPORT (ŠV-USM)

Programi ŠV-USM predstavljajo načrtovane športne aktivnosti z namenom nastopanja v uradno potrjenih tekmovalnih sistemih NPŠZ do naslova državnega prvaka. V programih ŠV-USM se upoštevajo le mladi športniki, ki so registrirani v skladu z ZŠpo-1 (evidenca OKS-ZŠZ). Glede na tekmovalne dosežke pretekle tekmovalne sezone se razvrščajo na:

* RAVEN II: priprava na tekmovanja in doseganje rezultatov na uradnih tekmovanjih NPŠZ:
	+ IŠP/MI: v isti starostni skupini se vsi prijavljeni tekmovalci izkažejo z rezultatom na uradnem DP oziroma na uradni jakostni lestvici NPŠZ ali dokažejo nastopanje na drugih uradnih tekmovanjih NPŠZ.
	+ KŠP: ekipa iste starostne skupine doseže rezultat na uradnem DP NPŠZ (končna lestvica lige).
* RAVEN I: priprava na tekmovanja in doseganje rezultatov na uradnih tekmovanjih NPŠZ:
	+ IŠP/MI: v isti starostni skupini najmanj trije (3) tekmovalci dosežejo rezultat v prvi tretjini nastopajočih na uradnem DP ali na uradni jakostni lestvici NPŠZ. Ostali tekmovalci do popolnitve kvote za priznanje vadbene skupine pa dokažejo nastopanje na drugih uradnih tekmovanjih NPŠZ.
	+ KŠP: ekipa iste starostne skupine doseže rezultat v prvi tretjini uradnega DP (končna lestvica vseh lig).

Mladi športniki lahko s športnimi dosežki v skladu s Pogoji, pravili in kriteriji za registriranje in kategoriziranje športnikov v RS pridobijo status športnika mladinskega (MLR) ali perspektivnega razreda (PR). S tem se jim prizna program dodatne športne vadbe, ki se sofinancira pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini. Korekcijski faktor za vrednotenje materialnih stroškov programov kategoriziranih športnikov je v olimpijskih športnih panogah (= 1,000), v neolimpijskih pa (= 0,500).

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| ŠV-USM: celoletni TEKMOVALNI programi | strokovni kader, materialni stroški/skupina |
| ŠV-USM: dodatni programi kategoriziranih športnikov MLR, PR | materialni stroški/udeleženec |

|  |  |
| --- | --- |
| PREGLEDNICA ŠT. 3-1 | PROGRAMI: ŠV-USM (II. RAVEN) |
| CELOLETNI TEKMOVALNI PROGRAMI  | ŠV-USM: U-13 | ŠV-USM: U-15 | ŠV-USM: U-17 | ŠV-USM: U-19 |
| število ur vadbe/tedensko | 4 | 4 | 6 | 6 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 160 | 160 | 240 | 240 |
| TOČKE/MATERIALNI STROŠKI/SKUPINA | 160 | 160 | 240 | 240 |

1 ura = 60 minut

|  |  |
| --- | --- |
| PREGLEDNICA ŠT. 3-2 | PROGRAMI: ŠV-USM (I. RAVEN) |
| CELOLETNI TEKMOVALNI PROGRAMI  | ŠV-USM: U-13 | ŠV-USM: U-15 | ŠV-USM: U-17 | ŠV-USM: U-19 |
| število ur vadbe/tedensko | 6 | 6 | 8 | 8 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 240 | 240 | 320 | 320 |
| TOČKE/MATERIALNI STROŠKI/SKUPINA | 240 | 240 | 320 | 320 |

1 ura = 60 minut

|  |  |
| --- | --- |
| PREGLEDNICA ŠT. 4 | KATEGORIZIRANI |
| DODATNI PROGRAMI KATEGORIZIRANIH | KATEGORIZACIJA MLR | KATEGORIZACIJA PR |
|  velikost skupine/število vključenih | 1 | 1 |
| TOČKE/MATERIALNI STROŠKI/UDELEŽENEC | 40 | 80 |

ŠPORTNI PROGRAMI KAKOVOSTNEGA ŠPORTA ODRASLIH (KŠ)

Programi KŠ predstavljajo načrtovane športne aktivnosti z namenom nastopanja na uradno potrjenih tekmovalnih sistemih NPŠZ do naslova državnega prvaka. V programih KŠ se upoštevajo le športniki, ki so registrirani v skladu z ZŠpo-1 (evidenca OKS-ZŠZ). Glede na tekmovalne dosežke pretekle tekmovalne sezone se razvrščajo na:

* RAVEN II.: doseganje rezultatov na uradnih tekmovanjih NPŠZ:
	+ IŠP/MI: štirje (4) tekmovalci z rezultatom v zadnjih dveh tretjinah vseh nastopajočih na uradnem DP oziroma na uradni jakostni lestvici NPŠZ ali dokažejo nastopanje na drugih uradnih tekmovanjih NPŠZ.
	+ KŠP: ekipa doseže rezultat v zadnjih dveh tretjinah uradnega DP (končna lestvica vseh lig).
* RAVEN I.: doseganje rezultatov na uradnih tekmovanjih NPŠZ:
	+ IŠP/MI: štirje (4) tekmovalci z doseženo kategorizacija DR v skladu s »Pogoji, pravili in kriteriji za registriranje in kategoriziranje športnikov v RS« in/ali štirje (4) tekmovalci z rezultatom v prvi tretjini vseh nastopajočih na uradnem DP oziroma na uradni jakostni lestvici NPŠZ.
	+ KŠP: ekipa z rezultatom v prvi tretjini uradnega DP (končna lestvica vseh lig).

Športniki lahko s športnimi dosežki v skladu s Pogoji, pravili in kriteriji za registriranje in kategoriziranje športnikov pridobijo status športnika državnega razreda (DR). S tem se jim prizna program dodatne športne vadbe, ki se sofinancira pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini. Korekcijski faktor za vrednotenje materialnih stroškov programov kategoriziranih športnikov je v olimpijskih športnih panogah (= 1,000), v neolimpijskih pa (= 0,500).

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| KŠ: celoletni tekmovalni programi odraslih | športni objekt in materialni stroški/skupina |
| KŠ: dodatni programi kategoriziranih športnikov DR | materialni stroški/udeleženec |

|  |  |
| --- | --- |
| PREGLEDNICA ŠT. 5 | PROGRAMI: KŠ |
| CELOLETNI TEKMOVALNI PROGRAMI  | ČLANI/CE II. RAVEN | ČLANI/CE I. RAVEN |
| število ur vadbe/tedensko | 6 | 8 |
| število tednov | 40 | 40 |
| TOČKE/MATERIALNI STROŠKI/SKUPINA | 240 | 320 |

1 ura = 60 minut

|  |  |
| --- | --- |
| PREGLEDNICA ŠT. 6 | KATEG. |
| DODATNI PROGRAMI KATEGORIZIRANIH | KATEGORIZACIJA DR |
|  velikost skupine/število vključenih | 1 |
| TOČKE/MATERIALNI STROŠKI/UDELEŽENEC | 40 |

PROGRAMI ŠPORTNE REKREACIJE IN ŠPORTA STAREJŠIH (RE in ŠSTA)

RE predstavlja skupek raznovrstnih športnih dejavnosti odraslih vseh starosti s ciljem aktivne in koristne izrabe prostega časa, ohranjanja zdravja in dobrega počutja ter udeležbe na rekreativnih tekmovanjih.

ŠSTA je športno rekreativna dejavnost oseb (praviloma) nad doseženim 65. letom. Za posameznika redna športna vadba predstavlja kakovostno ohranjanje telesnega, duševnega in socialnega zdravja ter ustvarjalne življenjske energije.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| RE: celoletni športnorekreativni programi odraslih | strokovni kader/skupina |
| ŠSta: celoletni športnorekreativni programi starejših | strokovni kader/skupina |

|  |  |
| --- | --- |
| PREGLEDNICA ŠT. 7 | PROGRAMI: RE, ŠSTA |
| CELOLETNI ŠPORTNOREKREATIVNI PROGRAMI  | RE | ŠSTA |
| število ur vadbe/tedensko | 2 | 2 |
| število tednov | 30 | 30 |
| TOČKE/STROKOVNI KADER/SKUPINA | 60 | 60 |

1 ura = 60 minut

RAZVOJNE DEJAVNOSTI V ŠPORTU

IZPOPOLNJEVANJE STROKOVNIH DELAVCEV V ŠPORTU

V letu 2024 se sofinancira izpopolnjevanje strokovnega kadra v športu in sicer:

* za sredstva lahko kandidirajo izvajalci, katerih trenerji imajo trenersko licenco, ki so jo pridobili/potrdili na ustreznem programu izpopolnjevanja v letu 2023!
* izvajalcem športnih programov se prizna največ toliko udeležencev izpopolnjevanja, kolikor bodo v letu 2024 imeli priznanih popolnih vadbenih skupin, kjer se sofinancira strokovni kader.

S sredstvi lokalne skupnosti se sofinancirajo:

|  |  |
| --- | --- |
| RAZVOJNA DEJAVNOST: | SOFINANCIRA SE: |
| izpopolnjevanje strokovnih delavcev | materialni stroški/udeleženec |

|  |  |
| --- | --- |
| PREGLEDNICA ŠT. 8 | RAZVOJ |
| RAZVOJNI PROGRAMI | IZPOPOLNJEVANJE  |
| število vključenih v projekt | 1 |
| TOČKE/MATERIALNI STROŠKI/UDELEŽENEC | 5 |

ORGANIZIRANOST V ŠPORTU

DELOVANJA ŠPORTNIH DRUŠTEV IN ZVEZ

Pri vrednotenju delovanja športnih društev in njihovih zvez se upoštevajo naslednja MERILA:

* LOKALNI POMEN: leta neprekinjenega delovanja društva po podatkih AJPES (1 leto = 3 točke)
* ORGANIZIRANOST: člani društva s plačano članarino (1 član = 1 točka),
* KONKURENČNOST: število registriranih športnikov po podatkih OKS-ZŠZ ( 1 športnik = 2 točki).

Vsakemu izvajalcu se pri vsakem kriteriju prizna največ 100 točk.

Izvajalci programov ŠV-VIZ (šola, vrtec) niso upravičena do sredstev za delovanje. Izvajalcem, ki v postopku JR ne bodo imeli priznanih celoletnih vadbenih skupin, se skupni seštevek točk po prvem in drugem kriteriju določi s korekcijskim faktorjem (= 0,500)!

S sredstvi lokalne skupnosti (LPŠ) se sofinancira:

|  |  |
| --- | --- |
| ORGANIZIRANOST V ŠPORTU: | SOFINANCIRA SE: |
| delovanje športnih društev na lokalni ravni | materialni stroški/član ali leto ali športnik |

|  |  |
| --- | --- |
| PREGLEDNICA ŠT. 9 | ORGANIZRANOST |
| DELOVANJE ŠPORTNIH DRUŠTEV | TRADICIJA | ČLANSTVO | REGISTRIRANI |
| točke/leto  | 3 | 0 | 0 |
| točke/član in/ali točke/športnik | 0 | 1 | 2 |
| TOČKE/MS/DRUŠTVO (ne več kot) | 100 | 100 | 100 |

ŠPORTNE PRIREDITVE

Športne prireditve so tekmovanja na državnem nivoju ter množične in promocijske športne prireditve lokalnega pomena, ki so usmerjene k povečanju števila športno dejavnega prebivalstva. Udeležba na uradnih potrjenih tekmovalnih sistemih NPŠZ in na pripravljalnih ter prijateljskih tekmah in/ali turnirjih se po teh merilih ne sofinancira.

Pri vrednotenju športnih prireditev se upoštevajo naslednja merila:

* množičnost (število udeležencev),
* raven prireditve (odmevnost),
* ustreznost vsebine (namen prireditve).

Vsak prijavitelj lahko v letu 2024 na JR prijavi izvedbo največ dveh (2) športnih prireditev. Z merili se vrednotijo le športne prireditve, ki se odvijajo v občini Kanal ob Soči, ki niso sofinanciranje iz drugih proračunskih virov, in katerih prijavitelj je tudi organizator prireditve. Večdnevna prireditev se šteje kot ena (1).

S sredstvi lokalne skupnosti se sofinancirajo:

|  |  |
| --- | --- |
| ŠPORTNE PRIREDITVE  | SOFINANCIRA SE: |
| športne prireditve lokalnega, občinskega in državnega pomena | materialni stroški/prireditev |

|  |  |
| --- | --- |
| PREGLEDNICA ŠT. 10 | ŠPORTNE PRIREDITVE  |
| MNOŽIČNOST: število udeležencev | do 50  | 51 - 100 | 101 - 200 | 201+ |
| TOČKE/MATERIALNI STROŠKI/PRIREDITEV | 20 | 40 | 60 | 80 |

Na osnovi napovedanega števila udeležencev prireditve določeno število točk se korigira s faktorji iz preglednice (št: 11):

|  |  |
| --- | --- |
| PREGLEDNICA ŠT. 11 | KOREKCIJA: PRIREDITVE |
| RAVEN ŠPORTNE PRIREDITVE | lokalno  | občinsko  | regionalno  | državno |
| KOREKCIJSKI FAKTOR | 0,400 | 0,600 | 0,800 | 1,000 |
| USTREZNOST VSEBINE: osnovni namen | netekmovalno | tekmovalno: VSI | tekmovalno: MLADI | tekmovalno: uradno DP |
| KOREKCIJSKI FAKTOR | 0,400 | 0,600 | 0,800 | 1,000 |